recursal/SuperWikiNEXT-32B huggingface dataset:
**மரகதம்** பெரில் (Be3Al2(SiO3)6,) வகையைச் சேரந்த ஒரு கனிமம் ஆகும். மரகதம் நவரத்தினங்களுள் ஒன்றாகும். இதில் மிகச்சிறிய அளவில் காணப்படும் குரோமியம், சிலவேளைகளில் மட்டும் அடங்கும் வனேடியம் மூலகங்களால் பச்சை நிறத்தைப் பெறுகிறது.

பெரில் ஒரு பொருளின் உறுதியை அளக்கும் அளவீட்டு முறையில் 10 வரை அளவீட்டைக் கொண்ட மோவின் உறுதி எண் முறையில் உறுதி எண் 7.5 தொடக்கம் 8 வரையான உறுதியெண்ணைக் காட்டுகின்றது. கூடுதலான பச்சைக்கற்கள் உள்ளீட்டுப் பொருட்களைக் கொண்டிருக்கும். எனவே அவற்றின் நொறுங்குமை கூடுதலாகக் காணப்படுகிறது. 

இக்கல்லைக் குறிக்கும் எமரல்ட் (emerald) என்ற ஆங்கிலப் பெயர் பச்சை நிறம் என்ற பொருள்படும் மரகதம் என்ற வடமொழி சொல்லில் இருந்து மருவியதாகும். ஐந்தரை அடி உயரம் - முழுவதும் விலை மதிப்பிட முடியாத மரகதத் திருமேனி. நடராசர் சிலை திருஉத்தரகோசமங்கையில் உள்ளது.

மேற்கோள்கள்
-----------

1. 1 2  Hurlbut, Cornelius S. Jr, & Kammerling, Robert C. 1991, *Gemology*, p. 203, John Wiley & Sons, New York
2. ↑  Fernie M.D. W.T. (1906). *Precious Stones for Curative Wear*. John Wright. & Co..

| * பா
* உ
* தொ
நவரத்தினங்கள் |
| --- |
| வைரம்  **·**  வைடூரியம்  **·**  முத்து  **·**  மரகதம்  **·**  மாணிக்கம்  **·**  பவளம்  **·**  புட்பராகம்  **·**  கோமேதகம்  **·**  நீலம் |
**மினி வாசுதேவன்** (*Mini Vasudevan*) (பிறப்பு c. 1965 ) தமிழ்நாட்டின் கோயம்புத்தூரில் உள்ள ஒரு இந்திய விலங்கு உரிமை ஆர்வலர் ஆவார். இவருக்கு 2019 இல் நாரி சக்தி விருது வழங்கப்பட்டது.

வாழ்க்கை
--------

வாசுதேவன் 1965 இல் பிறந்தார். இவர் செல்லப் பிராணிகள் இல்லாமல் வளர்க்கப்பட்டார், ஆனால், தனது பதினொராவது வயதில் உண்பதற்காக கோழி கொல்லப்படுவதைக் கண்டு, தீவீர சைவ உணவு உண்பவராக முடிவு செய்து தன்னை மாற்றிக் கொண்டவர் என்று சொல்லப்படுகிறது. இவர், பொறியியல் கல்லூரியில் பட்டம் பெற்றார்.  இவர் ஒரு பொறியாளர்  ஆவார். இவரும் இவரது கணவரும் அமெரிக்காவில் பதின்மூன்று ஆண்டுகள் பணிபுரிந்தனர். 

ஸ்ரீமதி. மினி வாசுதேவன் கஜகூட்டம் சைனிக் பள்ளியில் 1982ல் படித்த முன்னாள் மாணவர் என்று அறியப்படுகிறார்.

பணிகள்
------

2004 ஆம் ஆண்டில், மினி வாசுதேவன் மற்றும் இவரது கணவர் மது கணேஷ் அமெரிக்காவில் இருந்து கோயம்புத்தூரில் வசிக்கத் திரும்பினார்கள். காயப்பட்ட மற்றும் நோய்வாய்ப்பட்ட தெரு நாய்கள் ஊருக்குள் அலைவதைக் கண்டு திகைத்து, ஏதாவது செய்ய முடியும் மற்றும் செய்ய வேண்டும் என்று உறுதியாக உணர்ந்தார். காயம்பட்ட மற்றும் சில சமயங்களில் கர்ப்பமாக இருக்கும் சில விலங்குகளுக்கு உதவுவதற்காக இவர் கால்நடை மருத்துவர்களுக்கு பணம் கொடுப்பார், ஆனால் சில கால்நடை மருத்துவர்கள் தெரு நாய்களுக்கு சிகிச்சை அளிக்க முன்வர மாட்டார்கள். அவைகளுக்கு சிகிச்சை அளிக்கப்பட்டாலும் விலங்குகள் குணமடைந்ததாக இல்லை. இதற்கு பதிலளிக்கும் விதமாக, இவரும் இவரது கணவரும் 2006 இல் மனிதநேய விலங்கு சங்கத்தை தொடங்கினர். தெரு நாய்களுக்கு சிகிச்சை அளிப்பது பற்றி மேனகா காந்தியுடன் இவர் கடிதப் பரிமாற்றம் செய்திருந்தார், மேலும், மேனகா காந்தி ஆரம்பத்தில் இவரை நிராகரித்தார், ஆனால், மினி வாசுதேவன் கோயம்புத்தூரில் இருப்பதை உணர்ந்த மேனகா காந்தி, காயம்பட்ட விலங்குகளுக்கு தீர்வை உருவாக்க வேண்டும் என்று அறிவுறுத்தினார். 

பின்னர், மினி வாசுதேவன், கோயம்புத்தூரில் இருக்கும் தெரு நாய்களைப் பிடித்து கருத்தடை செய்யும் பணியில் ஈடுபட்டார்.  2019 ஆம் ஆண்டில் இவர் தனது சொந்தமாக மூன்று நாய்களை வைத்திருந்தார். மேலும் இவர் அமைத்த மனிதநேய விலங்கு சங்கம் பதினேழு பேரை வேலைக்கு அமர்த்தியது.

விருது
------

2019 ஆம் ஆண்டில், பெண்களுக்கான இந்தியாவின் மிக உயர்ந்த விருதான நாரி சக்தி விருது  பெற பெண்கள் மற்றும் குழந்தைகள் மேம்பாட்டு அமைச்சகத்தால் இவர் தேர்ந்தெடுக்கப்பட்டார். .

சான்றுகள்
---------

1. 1 2 3 4 5  "For all creatures great and small". *The Hindu*. 2019-03-08.. பார்த்த நாள்: 2020-04-10.
2. ↑  admin. "HAS - Management Team" (ஆங்கிலம்). 2020-04-10 அன்று பார்க்கப்பட்டது.
3. ↑  "Sainik School Old Boys Association". *sskzmoba.org*. 2020-05-12 அன்று பார்க்கப்பட்டது.
4. 1 2  .
**விபா திரிபாதி** (Vibha Tripathi பிறப்பு 5 பிப்ரவரி 1948)  ஓர் இந்திய தொல்பொருள் ஆராய்ச்சியாளர் ஆவார். இவர் அலகாபாத் பல்கலைக்கழகத்தில் பட்டம் பெற்றார், 1973 ஆம் ஆண்டில் பனாரசு இந்து பல்கலைக்கழகத்தில் *"தி பெயிண்டட் கிரே வேர் - ஒரு புரோட்டோஹிஸ்டோரிக் கல்சர்"* என்ற தலைப்பிற்காக தனது முனைவர் பட்டத்தினைப் பெற்றார். இவர் சுமார் 100 ஆராய்ச்சிக் கட்டுரைகள் வெளியிட்டுள்ளார்.  பனாரஸ் இந்து பல்கலைக்கழகத்தின் பண்டைய வரலாறு மற்றும் தொல்பொருள் துறையின் ஓய்வு பெற்ற பேராசிரியர் ஆவார் .

படைப்புகள்
----------

**புத்தகங்களின் பட்டியல்**

1. திரிபாதி, வி. 1976. பெயிண்டட் கிரே வேர் - அன் அயர்ன் ஆக் கல்சர் ஆஃப் நார்தன் இந்தியா. புதுடெல்லி: கான்செப்ட் வெளியீட்டு நிறுவனம்.

2. திரிபாதி, வி. 1994. தி இந்தஸ் டெர்ராகோட்டா. புதுடெல்லி: ஷர்தா பப்ளிஷிங் ஹவுஸ். 

3. திரிபாதி, வி. (எட்.) 1998. ஆர்க்கியாமெட்டல்ஜி இன் இந்தியா. புதுடெல்லி: ஷர்தா பப்ளிஷிங் ஹவுஸ்.

சான்றுகள்
---------

1. ↑  "CV: Vibha Tripathi". *www.infinityfoundation.com*. 2020-01-11 அன்று பார்க்கப்பட்டது.
2. ↑  "Prof. Vibha Tripathi". *www.bhu.ac.in*.

வெளி இணைப்புகள்
---------------

* 
*
கட்டிடம் in ஒன்ராறியோ, கனடாவார்ப்புரு:SHORTDESC:கட்டிடம் in ஒன்ராறியோ, கனடா
மைய வளாகம், தென்கிழக்கு முனையிலிருந்து
**மைய வளாகம்** (*Centre Block*, பிரெஞ்சு: *Édifice du centre*) ஒன்ராறியோ மாகாண ஒட்டாவாவின் நாடாளுமன்றக் குன்றில் உள்ள கனடிய நாடாளுமன்ற வளாகத்தின் முதன்மைக் கட்டிடமாகும். இங்கு கனடிய மக்களவையும் மேலவையும் அமைந்திருப்பதுடன் நாடாளுமன்ற உறுப்பினர்கள், செனட்டர்கள் மற்றும் இரு அவைகளின் நிர்வாக அலுவலகங்கள் அடங்கியுள்ளன. தவிரவும் கௌரவ அரங்கம், நீத்தார் நினைவகம், கூட்டமைப்பு அரங்கம் போன்ற பல விழா அரங்கங்கள் அடங்கியுள்ளன.

கோத்திக்கு மறுமலர்ச்சி பாணியில் கட்டப்பட்டுள்ள இந்தக் கட்டிடம் 1916இல் தீவிபத்தால் அழிபட்ட பின்னர் இரண்டாம் முறை கட்டப்பட்டதாகும். பின்பக்கம் உள்ள நூலகக் கட்டிடம் மட்டுமே துவக்கத்திலிருந்து அழிபடாது தப்பியுள்ளது. தீவிபத்திற்கு பிறகு உடனடியாக கட்டப்பட்டபோதும் உட்புற வேலைகள் 1970கள் வரை தொடர்ந்தன. கனடாவின் மிகவும் அறியப்பட்ட கட்டிடங்களில் ஒன்றாக விளங்கும் மைய வளாகம் கனடிய $10 நாணயத்தாள் (நாடாளுமன்ற நூலகம்), $20 நாணயத்தாள் (அமைதிக் கோபுரம்), $50 நாணயத்தாள்களில் அச்சிடப்பட்டுள்ளது.

குணாதிசயங்கள்
-------------

ஜீன் ஒமர் மார்ச்சன்ட்மற்றும் ஜான் ஏ பியர்சன் இவர்களால் வடிவமைக்கப்பட்ட ,மைய வளாகம் 144 மீ (472 அடி) நீளமும் by 75 மீ (246 அடி) ஆழமும், மற்றும் ஆறு தளங்கள் உயரமும்,

### கூட்டமைப்பு மண்டபம்

### கௌரவ மண்டபம்

### செனட் அறை

### செனட் பாயர்

### காமன்ஸ் அறை

### காமன்ஸ் பாயர்

### ரயில்வே கமிட்டி அறை மற்றும் படிக்கும் அறை

வரலாறு
------

### பெறும் தீ

### மீண்டும் கட்டுதல்

### சமீப வரலாறு

பொது அணுக்கம்
-------------

இதையும் பார்க்கவும்
-------------------

உசாத்துணை
---------

1. ↑  பியுசெஸ்னே, ஆர்தர் (1948). *கனடாவின் நாடாளுமன்ற கட்டிடம்: தி செனட் அண்ட்ஹவுஸ் ஆப் காம்மன்ஸ், ஒட்டாவா*. ஒட்டாவா. பக். 24.

வெளி இணைப்பு
------------

விக்கிமீடியா பொதுவகத்தில்,  
 ***மைய வளாகம்***   
என்பதின் ஊடகங்கள் உள்ளன. 

* Physical Setting of the Parliament Buildings பரணிடப்பட்டது 2016-03-03 at the வந்தவழி இயந்திரம்

வார்ப்புரு:Parliament Hill
**ஆடாத ஆட்டமெல்லாம்** (***Aadatha Aattamellam***) ஏ. பி. அழகர் இயக்கத்தில், 2009 ஆம் ஆண்டு வெளிவந்த இந்தியத் தமிழ்த் திரைப்படமாகும் டி. ராதாகிருஷ்ணன் கபிலன் தயாரிப்பில், ஏ.ஆர். ரெஹனா இசை அமைப்பில், 27 மார்ச் 2009 ஆம் தேதி வெளியானது. ரவி கணேஷ், பாரதி, ஜென்னி ஜாஸ்மின் மற்றும் பலர் நடித்துள்ள இப்படத்திற்கு ஒளிப்பதிவு செய்தவர் மகி நடேஷ் ஆவார்.

நடிகர்கள்
---------

பாரதி, ஜென்னி ஜாஸ்மின், மன்சூர் அலி கான், தி. பி. கஜேந்திரன், ரிஷி, ஸ்ரீநாத், மனோகர், குகன் ஷண்முகம், மணிகண்டன், ஸ்ரீனிவாஸ், சித்தார்த், ஷாரி, உஷா எலிசபெத், ஷங்கர், கோபி.

கதைச்சுருக்கம்
--------------

சுதாவும் (ஜென்னி ஜாஸ்மின்) அவளது கணவன் கண்ணனும் (ரிஷி) சேர்ந்து சுதாவின் சகோதரன் அசோக்கை (ரவி கணேஷ்) அவசரமாக மருத்துவமனையில் அனுமதிக்கும் காட்சியிலிருந்து படம் துவங்குகிறது.

ஆதரவில்லாத சுதாவும் அசோக்கும் உடன் பிறந்தவர்கள். அவர்களின் பெற்றோர் கடன் தொல்லையால் தற்கொலை செய்துகொள்ள, அசோக்கை தாய் போல் வளர்த்து வருகிறாள் சுதா. துவக்கத்தில் எரிபொருள் நிரப்புமிடத்தில் வேலை செய்யும் சுதா, படிப்படியாக வளர்ந்து ஒரு வங்கியில் வரவேற்பாளராக பணிபுரிகிறாள். கல்லூரியில் பயிலும் அசோக், கூடைப்பந்து விளையாட்டில் சிறந்து விளங்குகிறான். சக மாணவி திவ்யாவை அசோக் விரும்புகிறான்.

திருமணத்திற்கு பிறகும் தன் தம்பி தன்னுடன் தான் இருப்பான் என்ற நிபந்தனையுடன் கண்ணனை மணக்கிறாள் சுதா. ஆனால், திருமணம் முடிந்தவுடன் நிலைமை தலைகீழாக மாற, அசோக் கல்லூரி விடுதியில் தங்க நேரிடுகிறது. அங்கே அவன் போதை பழக்கத்திற்கு அடைமையாகி, படிப்பிலும் விளையாட்டிலும் நாட்டமில்லாமல் போக, கல்லூரியில் இருந்து வெளியேற்றப்படுகிறான். அவனது போதை பழக்கத்தால், தன் நண்பர்கள், காதலி, சகோதரி ஆகியோரால் நிராகரிக்கப்படுகிறான். அவ்வாறாக ஒரு நாள், தவறதுலாக ஒரு மாடியிலிருந்து கீழே விழுகிறான் அசோக். பின்னர் அசோக்கிற்கு என்னவானது என்பதே மீதிக் கதையாகும்.

ஒலிப்பதிவு
----------

இப்படத்தின் பின்னணி மற்றும் பாடல்களின் இசையை அமைத்தவர் ஏ.ஆர். ரெஹனா ஆவார். கைலாசம் பாலசந்தர், துரை, கானா உலகநாதன், சிந்தாமணி முருகேசன், பாரதி, ஜென்னி ஜாஸ்மின் ஆகியோர் முன்னிலையில், ஐந்து பாடல்களை கொண்ட ஒலித்தொகுப்பு 2009 ஆம் ஆண்டு வெளியானது.

வரவேற்பு
--------

போதை பழக்கத்தின் விளைவுகளை விளக்கும் இந்தப் படத்தின் கவனக்குறைவாக இயக்கமும், ஒளிப்பதிவும், சுமாரான நடிப்பும் வருத்தமளிப்பதாக விமர்சனம் செய்யப்பட்டது.

மேற்கோள்கள்
-----------

1. ↑  "https://www.filmibeat.com". External link in `|title=` (உதவி)
2. ↑  "http://www.jointscene.com". External link in `|title=` (உதவி)
3. ↑  "https://timesofindia.indiatimes.com". External link in `|title=` (உதவி)
4. 1 2  "http://www.behindwoods.com". External link in `|title=` (உதவி)
5. 1 2  "http://www.behindwoods.com". External link in `|title=` (உதவி)
6. ↑  "http://mio.to". 2019-03-21 அன்று மூலம் பரணிடப்பட்டது. 2019-03-21 அன்று பார்க்கப்பட்டது. External link in `|title=` (உதவி)
7. ↑  "http://www.behindwoods.com". External link in `|title=` (உதவி)
[*தொடர்பிழந்த இணைப்பு*]
**மயூர்ஜகர்ணா யானை காப்பகம்** (*Mayurjharna Elephant Reserve*) கிழக்கு இந்தியாவில் உள்ள யானை காப்பகங்களுள் ஒன்று. இது யானைத் திட்டத்தின் கீழ் செயல்படுகிறது. இந்தியாவின் மேற்கு வங்கத்தின் பாசிம் மெடினிபூர் மாவட்டம் மற்றும் பாங்குரா மாவட்டத்தின் சில பகுதிகளில் இந்த காப்பகம் அமைந்துள்ளது. இந்த யானை காப்பகத்தின் பரப்பளவு 414.06 கிமீ 2 ஆகும். இதன் அருகிலுள்ள 1436 கிமீ 2 பகுதி 'தாக்க மண்டலம்' என்றும் அறிவிக்கப்பட்டுள்ளது. இந்த யானை காப்பகத்தில் யானைகளின் எண்ணிக்கை 1987இல் 47ஆக இருந்து. இது 2010இல் 118ஆக உயர்ந்தது. இந்த தகவல் 24 அக்டோபர் 2002 அன்று மேற்கு வங்க அரசாங்கத்தால் அறிவிக்கப்பட்டுள்ளது. 

மேற்கு மிட்னாபூர் பிரிவின் கன்க்ராஜோர், மயூர்ஜர்ணா, பன்ஸ்பஹரி மற்றும் பூலபெடா வனத் தொகுதிகள் (பரப்பளவு 131.50 சதுர. கி.மீ.) மற்றும் போபோ, பாருடி, குயிலாபால் (பி) போன்றவை. வனத் தொகுதிகள் (பரப்பளவு 88.50 சதுர. கி.மீ.) கங்சபதி மண் பாதுகாப்பு - II, சியர்பிண்டா, உடல்ச்சுவா, ஜல்புகுரியா மற்றும் பெல்பஹரி வனத் தொகுதிகள் (பரப்பளவு 64.56 சதுரடி. கி.மீ.) மேற்கு மிட்னாபூர் பிரிவு மற்றும் குயிலாபால் (பி), நன்னா, தட்கா மற்றும் குச்சிபாரா வனத் தொகுதிகள் (பரப்பளவு 38 சதுர. கி.மீ.) கங்சபதி மண் பாதுகாப்பு பிரிவு - II மற்றும் ராணிபுந்த், மோட்கோடா (பி), செண்டோபதர், முதலியன. வனத் தொகுதிகள் (பரப்பளவு 91.50 சதுர. கிமு.) பாங்குரா (தெற்கு) பிரிவு இந்த காப்பக பகுதிகளாகும்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2018-02-01 அன்று மூலம் பரணிடப்பட்டது. 2021-05-16 அன்று பார்க்கப்பட்டது.
2. ↑  "Archived copy". 16 February 2013 அன்று மூலம் பரணிடப்பட்டது. 2013-03-18 அன்று பார்க்கப்பட்டது.CS1 maint: archived copy as title (link)
3. ↑
4. ↑  "Archived copy". 16 February 2013 அன்று மூலம் பரணிடப்பட்டது. 2013-03-18 அன்று பார்க்கப்பட்டது.CS1 maint: archived copy as title (link)
ஒரு ஆய்வக மேசை மேல் வைக்கப்படும் மையவிலக்கு சுழற்சிக் கருவி. சுழலும் அலகு,  *சுழல் கருவி*  என அழைக்கப்படுகிறது, இது ஒரு கோணத்தில் (செங்குத்துக் கோணம் வரை) துளையிடப்பட்ட நிலையான துளைகளைக் கொண்டுள்ளது, மாதிரிகளைக் கொண்டுள்ள சோதனைக் குழய்கள் இந்தத் துளைகளில் வைக்கப்பட்டு கருவியானது சுழலும். மையவிலக்கு விசை கிடைமட்டத் தளத்தில் இருப்பதால், குழாய்கள் ஒரு கோணத்தில் சரி செய்யப்படுவதால், துகள்கள் குழாயின் சுவரைத் தாக்கும் முன் சிறிது தூரம் மட்டுமே பயணிக்க வேண்டும், பின்னர் கீழே கீழே சரியும். இந்த கோண சுழல் கருவிகள் வழக்கமான பயன்பாட்டிற்காக ஆய்வகத்தில் மிகவும் பிரபலமாக உள்ளன.
**மையவிலக்கு சுழற்சிக் கருவி** (Centrifuge) என்பது ஒரு திரவத்தின் பல்வேறு கூறுகளை பிரிக்க மையவிலக்கு சக்தியைப் பயன்படுத்தும் ஒரு சாதனம் ஆகும். ஒரு கொள்கலனுக்குள் அதிக வேகத்தில் திரவத்தை சுழற்றுவதன் மூலம் இது அடையப்படுகிறது, இதன் மூலம் வெவ்வேறு அடர்த்தி கொண்ட திரவங்களை (எ.கா. பாலில் இருந்து வெண்ணெய்) அல்லது திடப்பொருட்களிலிருந்து திரவங்களை பிரிக்கிறது. அடர்த்தியான பொருட்கள் மற்றும் துகள்கள் கோணத்திசையில் வெளிப்புறமாக வேகமாக சுழற்றப்படுவதன் மூலம் இது செயல்படுகிறது. இவ்வாறான சுழற்சியின் மூலம், குறைந்த அடர்த்தியைக் கொண்ட பொருள்கள் இடம்பெயர்ந்து மையத்தை நோக்கியும் அதிக அடர்த்தியைக் கொண்ட பொருள்கள் மையத்திலிருந்து விலகியும் நகரும். ஒரு ஆய்வக மையவிலக்க சுழற்சிக்கருவியில், மாதிரிகளைக் கொண்ட குழாய்கள் ஆர முடுக்கத்தின் காரணமான சுழற்சியின் போது அடர்த்தியான துகள்கள் குழாயின் அடிப்பகுதியில் சேகரமாகிறது. அதே நேரத்தில், குறைந்த அடர்த்தி கொண்ட பொருட்கள் மேலே உயர்கின்றன. ஒரு மையவிலக்கு சுழற்சிக்கருவி என்பது திரவத்தின் முக்கியப்பகுதியிலிருந்து தூய்மையற்ற பகுதிப்பொருள்களைப் பிரிக்கும் மிகவும் பயனுள்ள வடிப்புக் கருவியாகும்.

மேற்கோள்கள்
-----------

1. ↑  Susan R. Mikkelsen & Eduardo Cortón. Bioanalytical Chemistry, Ch. 13. Centrifugation Methods. John Wiley & Sons, Mar 4, 2004, pp. 247–267.
வெச்சூர் பசு 
**வெச்சூர் மாடு** (மலையாளம்: വെച്ചൂര്‍ പശു ) என்பது கேரளத்தின் கோட்டையம் மாவட்டத்தில் உள்ள வெச்சூர் என்ற ஊரின் பெயரால் அழைக்கப்படுகிறது. இவை சராசரியாக 87 செமீ உயரத்துடனும், 124 செ.மீ. சராசரி நீளமுடனும் இருக்கும். இது உலகின் சிறிய மாடாக கின்னஸ் சாதனை புத்தகத்தில் இடம்பித்துள்ளது. மேலும் இது குறைந்த உணவில் நிறைய பால் கறக்க‍க்கூடியது.  வெச்சூர் மாடுகள் விலங்கு வளர்ப்பு பேராசிரியரான சோசம்மா லைப் மற்றும் அவரது மாணவர்கள் கொண்ட குழு இணைந்து செய்த பணியின் காரணமாக இந்த மாடுகள் மரபியலாக அழிவிலிருந்து காக்கப்பட்டன.  இவர்களால் 1989 ஆம் ஆண்டில், ஒரு பாதுகாப்பு அலகு தொடங்கப்பட்டது. 1998 இல் பாதுகாப்பு அறக்கட்டளை அமைப்பு விவசாயிகளின் பங்களிப்புடன் அமைக்கப்பட்டது.  வெச்சூர் மாடுகள் 1960 வரை கேரளத்தில் பிரபலமாக இருந்தன, ஆனால் இந்த மாடுகள் கலப்பினத்துக்கு ஆளானதால் அரிய மாடுகளாயின. 
2000 ஆம் ஆண்டில், வெச்சூர் மாடு உள்நாட்டு விலங்கு வேறுபாட்டுக்கான எப்சிஓ வின் உலக கண்காணிப்பு பட்டியலில், உடனடியாக அழியக்கூடிய விலங்கு பட்டியலில் இடம் பெற்றிருந்த‍து. ஒரு இன விலங்கில் ஆண் பெண் விலங்குகளின் எண்ணிக்கை மிகவும் குறையும்போது இந்த பட்டியலில் சேர்க்கப்படும்.  இந்த மாடுகள் சுமார் 200 மாடுகள் இருக்கலாம் எனக் கருதப்படுகிறது. இவற்றில் கிட்டத்தட்ட 100 மாடுகள் கால்நடை மருத்துவக் கல்லூரிகளில் இருக்கும். இந்த மாடுகளின் சராசரி உயரம் 90 செ மீ ஆகவும், சராசரி எடை 130 கிலோவாகவும் இருக்கும். ஒரு நாளைக்கு மூன்று லிட்டர் பால் கறக்கக்கூடியது.

மேற்கோள்கள்
-----------

1. ↑  "Shortest cow (height)". Guinness World Records. June 21, 2014 அன்று பார்க்கப்பட்டது.
2. ↑  Krishnakumar, R. (9 April 1999). "A cow and controversy", *Frontline (magazine)*.
3. ↑  Animal genetics Resource Bulletin 1997 (FAO)
4. ↑  Proceedings of the National Conference on Native Livestock Breeds and their Sustainable Use 2010.
5. ↑  Prabu, M. J. (2005-12-01). "Vechur cattle: ideal for household rearing". The Hindu. 2007-08-23 அன்று மூலம் பரணிடப்பட்டது. January 6, 2012 அன்று பார்க்கப்பட்டது. Unknown parameter `|=` ignored (உதவி)
6. ↑  Sainath, P. (January 5, 2012). "Holy cow! Small is beautiful". *The Hindu*. .

வெளி இணைப்புகள்
---------------

விக்கிமீடியா பொதுவகத்தில்,  
 ***Vechur Cattle***   
என்பதின் ஊடகங்கள் உள்ளன. 

* Vechur Conservation Trust
**விபா நடராஜன்** ஒரு இந்தியத் திரைப்பட நடிகையாவார். சென்னையில் பிறந்த இவர் சென்னையிலும் பெங்களூரிலும் பள்ளிப் படிப்பை நிறைவு செய்தார். இவர் சுற்றுலா மற்றும் சுற்றுலாப்பிரிவு இளங்கலை பட்டதாரி ஆவார். நடிகர் அரவிந்த் சாமி இவரின் உறவினர் என்பது குறிப்பிடத்தக்கது.

இவர் கன்னடத்தில் 2011 வெளிவந்த *ஆத்தா* படத்தில் சுமந்த் ஷைலேந்திராவுடன் இணைந்து அறிமுகமானார். இதில் அவரது செயல்திறன் குறித்து கலவையான விமர்சனங்களைப் பெற்றார். இவரது இரண்டாவது படம் தமிழில் வெளிவந்த காதல் படமான *லீலை*. இப்படத்தின் பெரும்பகுதி 2008 இல் படமாக்கப் பட்டாலும் 2012 இலேயே வெளியிடப்பட்டது. இந்தப் படத்தில் காயத்திரி என்ற துணை கதாப்பாத்திரத்தில் இவர் இடம்பெற்றார்.

திரைப்படங்கள்
-------------

| ஆண்டு | திரைப்படம் | பாத்திரம் | மொழி | குறிப்பு |
| --- | --- | --- | --- | --- |
| 2011 | ஆத்தா | சுவாதி | கன்னடம் |  |
| 2012 | லீலை | காயத்திரி | தமிழ் |  |
| 2012 | நான் | உமா | தமிழ் |  |
| 2012 | மதில் மேல் பூனை | திவ்யா | தமிழ் |  |
| 2013 | சும்மா நச்சுன்னு இருக்கு | - | தமிழ் | படப்பிடிப்பில் உள்ளது |
| 2013 | பேசு | - | தமிழ் | படப்பிடிப்பில் உள்ளது |
| 2013 | சிப்பாய் | - | தமிழ் | படப்பிடிப்பில் உள்ளது |

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2012-02-21 அன்று மூலம் பரணிடப்பட்டது. 2013-06-25 அன்று பார்க்கப்பட்டது.
கணிதத்தில் **மையப்படுத்தப்பட்ட ஐங்கோண எண்** (*Centered pentagonal number*) என்பது மையப்படுத்தப்பட்ட பலகோண எண்களில் ஒரு வகையாகும். தரப்பட்டப் புள்ளிகளில், ஒரு புள்ளியை மையப்படுத்தி மற்ற புள்ளிகளை அந்த மையப்புள்ளியைச் சுற்றி ஒரு ஒழுங்கு ஐங்கோண வடிவின் அடுக்குகளாக அடுக்கப்பட்டால் அப்புள்ளிகளின் மொத்த எண்ணிக்கை ஒரு மையப்படுத்தப்பட்ட ஐங்கோண எண்ணாகும். ஒரு அடுக்கிலுள்ள ஐங்கோணத்தின் ஒரு பக்கத்திலுள்ள புள்ளிகள் அதற்கு முந்தைய அடுக்கின் ஐங்கோணத்தின் ஒரு பக்கத்திலுள்ள புள்ளிகளைவிட எண்ணிக்கையில் ஒன்று அதிகமாக இருக்கும்.

*n* -ஆம் மையப்படுத்தப்பட்ட ஐங்கோண எண் காணும் வாய்ப்பாடு:

{\displaystyle {{5(n-1)^{2}+5(n-1)+2} \over 2}={{5n^{2}-5n+2}. \over 2}\,}
இவ்வாய்ப்பாட்டைப் பின்வருமாறு மாற்றியமைக்க:

{\displaystyle 5{\frac {n(n-1)}{2}}+1\,}
அதாவது:

{\displaystyle 5T\_{n-1}+1\,}
இதிலிருந்து *n* -ஆம் மையப்படுத்தப்பட்ட ஐங்கோண எண், *(n−1)*-ஆம் முக்கோண எண்ணின் 5 மடங்கை விட ஒன்று அதிகமென அறியலாம்.

முதல் மையப்படுத்தப்பட்ட ஐங்கோண எண்களில் சில:

1, 6, 16, 31, 51, 76, 106, 141, 181, 226, 276, 331, 391, 456, 526, 601, 681, 766, 856, 951, 1051, 1156, 1266, 1381, 1501, 1626, 1756, 1891, 2031, 2176, 2326, 2481, 2641, 2806, 2976 (OEIS-இல் வரிசை A005891)
.

10 அடிமானத்தில் மையப்படுத்தப்பட்ட ஐங்கோண எண்கள் ஒன்றுகளின் இடத்தில் 6-6-1-1 என்ற இலக்கங்களின் அமைப்பில் அமையும்.

வெளி இணைப்புகள்
---------------

* Weisstein, Eric W. "Centered pentagonal number", *MathWorld*.

| * பா
* உ
* தொ
வடிவ எண்கள் |
| --- |
| ஈரளவு வெளி | 

|  |  |
| --- | --- |
| மையப்படுத்தப்பட்டவை | 
* மையப்படுத்தப்பட்ட முக்கோண எண்கள்
* மையப்படுத்தப்பட்ட வர்க்க எண்கள்
* மையப்படுத்தப்பட்ட ஐங்கோண எண்கள்
* மையப்படுத்தப்பட்ட அறுகோண எண்கள்
* மையப்படுத்தப்பட்ட எழுகோண எண்கள்
* மையப்படுத்தப்பட்ட எண்கோண எண்கள்
* மையப்படுத்தப்பட்ட நவகோண எண்கள்
* மையப்படுத்தப்பட்ட தசகோண எண்கள்
* Star numberகள்

 |
| மையப்படுத்தப்படாதவை | 
* முக்கோண எண்கள்
* வர்க்கம் (கணிதம்)s
* ஐங்கோண எண்கள்
* அறுகோண எண்கள்
* எழுகோண எண்கள்
* எண்கோண எண்கள்
* நவகோண எண்கள்
* தசகோண எண்கள்
* Dodecagonal numberகள்

 |

 |
| முப்பரிமாண வெளி | 

|  |  |
| --- | --- |
| மையப்படுத்தப்பட்டவை | 
* Centered tetrahedral numbers
* மையப்படுத்தப்பட்ட கனசதுர எண்s
* Centered octahedral numbers
* Centered dodecahedral numbers
* Centered icosahedral numbers

 |
| மையப்படுத்தப்படாதவை | 
* நான்முக எண்கள்
* கன எண்கள்
* எண்முக எண்கள்
* Dodecahedral numbers
* Icosahedral numbers
* Stella octangula numbers

 |
| பிரமிடு எண் | 
* சதுர பிரமிடு எண்கள்
* ஐங்கோண பிரமிடு எண்கள்
* அறுகோண பிரமிடு எண்கள்
* எழுகோண பிரமிடு எண்கள்

 |

 |
| நாற்பரிமான வெளி | 

|  |  |
| --- | --- |
| மையப்படுத்தப்படாதவை | 
* Pentatope numbers
* வர்க்கப்படுத்தப்பட்ட முக்கோண எண்கள்
* Tesseractic numbers

 |

 |
| உயர் பரிமான வெளிகள் | 

|  |  |
| --- | --- |
| மையப்படுத்தப்படாதவை | 
* 5-hypercube numbers
* 6-hypercube numbers
* 7-hypercube numbers
* 8-hypercube numbers

 |

 |
**விபின் பக்சே** (*Vipin Buckshey*) இந்தியாவைச் சேர்ந்த ஒரு கண் மருத்துவர் ஆவார்.  இந்திய குடியரசுத் தலைவரின் அதிகாரப்பூர்வ கண் பார்வை மருத்துவராக பணியாற்றினார்.  இந்திய மாநிலமான மத்தியப் பிரதேசத்தில் உள்ள குவாலியர் நகரில் 1955 ஆம் ஆண்டு சூன் மாதம் 3 ஆம் தேதியன்று இல் பிறந்தார். தனது பள்ளிப் படிப்பை பிராங்க் அந்தோணி பொதுப் பள்ளியில் பயின்றார். பிறகு புது தில்லியில் உள்ள அகில இந்திய மருத்துவ அறிவியல் கழகத்தில் பார்வை அளவையியலில் பட்டம் பெற்றார்.  தில்லியிலுள்ள இலாரன்சு மற்றும் மேயோ நிறுவனத்தில் தனது வாழ்க்கையைத் தொடங்கினார்.  இங்கு ஒரு கண் மருத்துவ அதிகாரியாக தொடு வில்லைப் பிரிவை நிறுவியதாகக் கூறப்படுகிறது.    2000 ஆம் ஆண்டில், இந்தியாவில் வழங்கப்படும் நான்காவது மிக உயர்ந்த குடிமகன் விருதான பத்மசிறீ விருது இவருக்கு வழங்கப்பட்டது.

மேற்கோள்கள்
-----------

1. ↑  "Practo". Practo. 2014. 29 ஜூலை 2018 அன்று மூலம் பரணிடப்பட்டது. 29 December 2014 அன்று பார்க்கப்பட்டது.
2. 1 2 3  "Visual Aids Centre". Visual Aids Centre. 2014. 29 டிசம்பர் 2014 அன்று மூலம் பரணிடப்பட்டது. 29 December 2014 அன்று பார்க்கப்பட்டது.
3. ↑  "Lawrence and Mayo". Lawrence and Mayo. 2014. 29 December 2014 அன்று பார்க்கப்பட்டது.
4. ↑  "Padma Awards" (PDF). Padma Awards. 2014. 19 அக்டோபர் 2017 அன்று மூலம் (PDF) பரணிடப்பட்டது. 11 November 2014 அன்று பார்க்கப்பட்டது.
**இந்தியாவில் கைப்பந்து** (*Volleyball in India*)  இந்தியா முழுவதுமுள்ள கிராமப்புறம் மற்றும் நகர்ப்புறங்களில் விளையாடப்படுகிறது. கைப்பந்து ஒரு பிரபலமான பொழுதுபோக்கு விளையாட்டாகும். ஆசிய அளவில் இந்தியா 5 ஆவது இடத்திலும், உலக அளவில் 27 ஆவது இடத்திலும் உள்ளது. இளைஞர் மற்றும் இளையயோா் மட்டங்களில் இந்திய அணி மிக சிறப்பாக விளையாடிக்கொண்டிருக்கிறது. 2003 உலக இளைஞர் வெற்றியாளர் போட்டியில் இந்தியா இரண்டாவது இடத்திற்கு வந்தது. தற்போது, இந்தியாவில் இவ்விளையாட்டிற்கான முக்கிய பிரச்சனை நன்கொடையாளா்கள் இல்லாததுதான். இந்திய தேசிய ஆண்கள் அணி தற்பொழுது 78 ஆவது இடத்தில் உள்ளது.

ஆறு அணிகள் பங்கு பெற்ற ஒரு தொடா் போட்டி இந்தியாவின் நான்கு வெவ்வேறு இடங்களில் (பெங்களூர், சென்னை, ஹைதராபாத் மற்றும் யானம்)  நான்கு முறை ஒவ்வெரு அணியும் மற்ற அணியுடன்மோதும் சுழல்முறை பந்தயம்தொடங்கப்பட்டது,   இது இந்திய கைபந்து தொடா் என்று அழைக்கப்படுகிறது. சென்னை, ஹைதராபாத், மும்பை, யானம் கர்நாடகா மற்றும் கேரளா ஆகிய மாநிலத்திலிருந்து அணிகள் வந்துள்ளன.

மேற்கோள்கள்
-----------

1. ↑  Fédération Internationale de Volleyball (FIVB). "FIVB World Rankings". 2013-01-11 அன்று பார்க்கப்பட்டது.

வெளி இணைப்புகள்
---------------

* Volleyball Federation of India
**அகியட் வம்சம்** என்பது பண்டைய கிரேக்கத்தின் சக்திவாய்ந்த நகர அரசான எசுபார்த்தாவின் இரண்டு அரச குடும்பங்களில் ஒன்றாகும். அகியாட் வம்சமானது எசுபார்த்தாவின் மற்றொரு அரச வம்சமான யூரிபோன்டிட்களுக்கு மூத்தவர்கள். இவர்களுக்கு இடையில் நீடித்த போட்டாபோட்டி இருந்தது. இந்த வம்சத்தின் அனுமான நிறுவனர் முதலாம் அகிஸ் ஆவார். இவர் கிமு 10 ஆம் நூற்றாண்டின் இறுதியில் எசுபார்த்தாவின் முதல் மன்னராக இருக்கலாம். அவரது பெயராலேயே இந்த வம்சத்தின் பெயர் அமைந்தது. கிமு 215 இல் எசுபார்த்தாவின் இன்னொரு மன்னரான யூரிபோன்டிட் லைகர்கசால் பதவி நீக்கம் செய்யப்பட்ட மூன்றாம் ஏஜிபோலிஸ்தான் கடைசி அகியாட் வம்ச மன்னர் ஆவார். இந்த வம்சத்தின் மிகவும் பிரபலமான மன்னர் முதலாம் லியோனிடாசு, கிமு 480 இல் தெர்மோபைலேச் சமரில் வீர மரணம் அடைந்ததற்காக அறியப்பட்டவர்.

வரலாறு
------

எசுபார்த்தாவின் இரட்டை மன்னர்களின் தனித்தன்மையை விளக்குவதற்காக ஒரு தொன்மக் கதை நிலவுகிறது. அது, எசுபார்த்தாவின் முதல் மன்னரான அரிஸ்டோடெமோசுக்கு யூரிஸ்தீனஸ் மற்றும் பிரோக்ல்ஸ் என்ற இரட்டையர்கள் பிள்ளைகளாக இருந்ததார்கள். இந்த இருவரில் முதலில் பிறந்தவர் யார் என்று எசுபார்த்தன்களுக்குத் தெரியாததால், அவர்கள் இருவரையும் ஒரே அதிகாரம் கொண்ட இரட்டை ஆட்சியாளர்களாகத் தேர்ந்தெடுத்தனர். இதில் யூரிஸ்தீனஸ் அகியாட் வம்சத்தின் முதல் நபரும், பிரோக்ல்ஸ் யூரிபோன்டிட் வம்சத்தின் முதல் நபரும் ஆவார். 

நவீன வரலாற்று அறிஞர்கள் இந்த தொன்ம இரட்டையர் கதைக்கு மாறாக முதலாம் அகிஸ் மற்றும் யூரிபோன் ஆகியோரை தனித்தனி வம்சங்களின் நிறுவனர்களாக கருதுகின்றனர். ஏனெனில் அவர்களின் பெயராலேயே அவர்களின் சந்ததியினர் அழைக்கப்படுகின்றனர்.   இருவம்சங்களும் எலனியக் காலம் வரை தொடர்புடையதாக இல்லை. மேலும் யூரிபோன்டிட்கள் அசியாட்களை விட மிகவும் தாமதமாக அரச நிலையை அடைந்தனர். இதன் விளைவாக, இரண்டு அரச மரபுகளை சமன்படுத்தும் நோக்கில், யூரிபோன்டிட் அரசர்களின் பட்டியலில் பல பெயர்கள் இடையில் செருகப்பட்டன.  ஆக, கிமு 10 ஆம் நூற்றாண்டின் இறுதியில் இருந்து அசியாட்கள் ஆட்சி செய்திருக்கக் கூடும், யூரிபோன்டிட்கள் கிமு 8 ஆம் நூற்றாண்டின் தொடக்கத்தில் மட்டுமே அரசாட்சியைப் பெற்றனர் எனகருத்தபடுகிறது.

எசுபார்த்தா நகர அரசாக உருவாக்கியதன் விளைவாக, கிமு 8 ஆம் நூற்றாண்டில் ஆர்கெலாஸ் (அகியாட்) மற்றும் சாரிலோஸ் ( யூரிபோன்டிட்) ஆகிய அரசர்களின் கீழ் இரண்டு வம்சங்களும் கூட்டாக ஆட்சிப் பொறுப்பை ஏற்றிருக்கலாம்.  எசுபார்த்தா நகரம் ஐந்து கிராமங்களைக் கொண்டு உருவானது ( பிடானா, மெசோவா, லிம்னாய், கினோசௌரா, அமிக்லாய் ) இதில் பிந்தைய கிராமம் தாமதமாக மற்ற நான்குடன் இணைந்தது. அசியாட்சின் கல்லறை பிடானாவில் அமைந்திருந்தது, யூரிபோன்டிட்கள் லிம்னாயில் இருந்தனர், இது நான்கு கிராமங்கள் இணைந்தபோது இரட்டை முடியாட்சி உருவாக்கப்பட்டது என்று கூறுகின்றனர்.

குறிப்புகள்
-----------

1. ↑  Hard, *Routledge Handbook of Greek Mythology*, p. 291.
2. ↑  Cartledge, *Agesilaos*, p. 89.
3. ↑  N. G. L. Hammond, "The Peloponnese", in Boardman et al. *Cambridge Ancient History*, vol. III, part 1, p. 734, is a notable exception as he writes "the Spartan account is infinitely more probable".
4. ↑  Cartledge, *Agesilaos*, p. 296. Soos was likely added in the 4th century.
5. ↑  Cartledge, *Agesilaos*, p. 90.
6. ↑  Cartledge, *Agesilaos*, pp. 90, 91.
**வெசுப்பாசியான்** (*Vespasian*, 17 நவம்பர் 9 – 23 சூன் 79) என்பவர் கிபி 69 முதல் கிபி 79 வரை உரோமைப் பேரரசராக இருந்தவர். நான்கு பேரரசர்களின் ஆண்டில் இவர் நான்காவதும், கடைசியுமான பேரரசர் ஆவார். இவருடன் இவரது வம்சம் பிளாவியன் வம்சம் என அழைக்கப்படுகிறது. இவரின் வம்சம் உரோமைப் பேரரசை 27 ஆண்டுகள் ஆண்டனர்.

வெசுப்பாசியான் குதிரை சவாரி செய்யும் குடும்பம் ஒன்றில் பிறந்தவர். இக்குடும்பம் யூலியோ-குளோடியப் பேரரசர்களின் கீழ் உரோமை செனட்டர் பதவிக்கு உயர்ந்தார்கள். வெசுப்பாசியான் கிபி 51 இல் உரோமை ஆட்சியாளராகப் பதவியில் இருந்தாலும், அவரது படைத்துறை வெற்றிகளே அவரை மேலும் உயர் பதவிகளுக்கு கொண்டு வந்தது. கிபி 43 இல் பிரித்தானியா மீது உரோமர்களின் ஆக்கிரமிப்பின் போது ஒரு படையணிக்கு இவரே தலைமை தாங்கிச் சென்றார். கிபி 66 இல் யூதக் கிளர்ச்சியின் போது யூதேயா மாகாணத்தை தனது கட்டுப்பாட்டுக்குள் கொண்டு வந்தார்.

வெசுப்பாசியான் யூதக் கிளர்ச்சியின் போது எருசலேமை கட்டுப்பாட்டுக்குள் கொண்டு வந்திருந்த போதும், பேரரசர் நீரோ தற்கொலை செய்து கொண்டார். இதனால் உரோமைப் பேரரசு ஓராண்டு காலத்துக்கு உள்நாட்டுப் போரைச் சந்தித்தது. இக்காலப்பகுதி நான்கு பேரரசர்களின் ஆண்டு என அழைக்கப்படுகிறது. கால்பா, ஓத்தோ ஆகியோர் சிறிது காலமே பதவியில் இருந்தனர். கிபி 69 ஏப்ரலில் விட்டேலியசு ஒரே ஆண்டில் மூன்றாவது பேரரசராகப் பதவியேற்றார். உரோமை எகிப்து, யுடேயா ஆகிய மாகாணங்களின் உரோமைப் படையினர் 69 சூலை 1 இல் வெசுப்பாசியானை பேரரசராக அறிவித்தனர். தனது பேரரசுப் பதவிக்காக வெசுப்பாசியான், சிரிய ஆளுநர் மூசியானுசு போன்றோருடன் நெருக்கமானார். தனது மகன் டைட்டசை எருசலேமின் ஆக்கிரமிப்புப் படைகளுக்குத் தலைமை தாங்க அனுமதித்தார். வெசுப்பாசியான் எகிப்தைத் தனது கட்டுப்பாட்டுக்குள் கொண்டு வந்தார். 69 டிசம்பர் 20 அன்று பேரரசர் விட்டேலியது தோல்வியைத் தழுவினார். அடுத்த நாள் 69 டிசம்பர் 21 அன்று வெசுப்பாசியான் பேரரசராக அறிவிக்கப்பட்டார்.

வெசுப்பாசியான் கிபி 79 இல் இறந்ததை அடுத்து, அவரது மூத்த மகன் டைட்டசு பேரரசராக முடி சூடினார்.

மேற்கோள்கள்
-----------

* பொதுவகத்தில் வெசுப்பாசியான் தொடர்பாக ஊடகக் கோப்புகள் உள்ளன.

1. ↑  Levick, *Vespasian*, xxi & 4
2. ↑  Levick, *Vespasian*, 16.
3. ↑  Levick, *Vespasian*, 29–38.
4. ↑  Levick, *Vespasian,*  43.
5. ↑  ODCW, *Vespasian* (2007).

* இந்தக் கட்டுரை  தற்போது பொது உரிமைப் பரப்பிலுள்ள நூலிலிருந்து உரையைக் கொண்டுள்ளது:  "Vespasian". *பிரித்தானிக்கா கலைக்களஞ்சியம்* (11th) **27**. (1911). Cambridge University Press.
கணிதத்தில் **மையப்படுத்தப்பட்ட எழுகோண எண்** (*Centered heptagonal number*) என்பது மையப்படுத்தப்பட்ட பலகோண எண்களில் ஒரு வகையாகும். தரப்பட்ட புள்ளிகளில், ஒரு புள்ளியை மையப்படுத்தி மற்ற புள்ளிகளை அந்த மையப்புள்ளியைச் சுற்றி ஒரு ஒழுங்கு எழுகோண வடிவின் அடுக்குகளாக அடுக்கப்பட்டால் அப்புள்ளிகளின் மொத்த எண்ணிக்கை ஒரு மையப்படுத்தப்பட்ட எழுகோண எண்ணாகும். ஒரு அடுக்கிலுள்ள எழுகோணத்தின் ஒரு பக்கத்திலுள்ள புள்ளிகள் அதற்கு முந்தைய அடுக்கின் எழுகோணத்தின் ஒரு பக்கத்திலுள்ள புள்ளிகளைவிட எண்ணிக்கையில் ஒன்று அதிகமாக இருக்கும்.

*n* -ஆம் மையப்படுத்தப்பட்ட எழுகோண எண் காணும் வாய்ப்பாடு:

{\displaystyle {7n^{2}-7n+2} \over 2\,}.
இவ்வாய்ப்பாட்டை கீழுள்ளவாறு மாற்றி எழுத:

{\displaystyle 1+7\left({1 \over 2}n(n-1)\right)=1+7T\_{n-1}\,}
இதிலிருந்து *n* -ஆம் மையப்படுத்தப்பட்ட அறுகோண எண், *(n−1)*-ஆம் முக்கோண எண்ணின் ஏழு மடங்கை விட ஒன்று அதிகமென அறியலாம்.

முதல் மையப்படுத்தப்பட்ட அறுகோண எண்கள் சில:

1, 8, 22,43, 71, 106, 148, 197, 253, 316, 386, 463, 547, 638, 736, 841, 953 (OEIS-இல் வரிசை A069099)

மையப்படுத்தப்பட்ட எழுகோண பகா எண்கள்
-----------------------------------

ஒரு மையப்படுத்தப்பட்ட எழுகோண எண், பகா எண்ணாக இருந்தால் அது மையப்படுத்தப்பட்ட எழுகோண பகா எண் எனப்படும்

முதல் மையப்படுத்தப்பட்ட எழுகோண பகா எண்கள் சில:

43, 71, 197, 463, 547, 953, 1471, 1933, 2647, 2843, 3697, ... (OEIS-இல் வரிசை A144974)

முதல் மையப்படுத்தப்பட்ட எழுகோண இரட்டைப் பகா எண்கள் சில:

43, 71, 197, 463, 1933, 5741, 8233, 9283, 11173, 14561, 34651, ... (OEIS-இல் வரிசை A144975)
.

| * பா
* உ
* தொ
வடிவ எண்கள் |
| --- |
| ஈரளவு வெளி | 

|  |  |
| --- | --- |
| மையப்படுத்தப்பட்டவை | 
* மையப்படுத்தப்பட்ட முக்கோண எண்கள்
* மையப்படுத்தப்பட்ட வர்க்க எண்கள்
* மையப்படுத்தப்பட்ட ஐங்கோண எண்கள்
* மையப்படுத்தப்பட்ட அறுகோண எண்கள்
* மையப்படுத்தப்பட்ட எழுகோண எண்கள்
* மையப்படுத்தப்பட்ட எண்கோண எண்கள்
* மையப்படுத்தப்பட்ட நவகோண எண்கள்
* மையப்படுத்தப்பட்ட தசகோண எண்கள்
* Star numberகள்

 |
| மையப்படுத்தப்படாதவை | 
* முக்கோண எண்கள்
* வர்க்கம் (கணிதம்)s
* ஐங்கோண எண்கள்
* அறுகோண எண்கள்
* எழுகோண எண்கள்
* எண்கோண எண்கள்
* நவகோண எண்கள்
* தசகோண எண்கள்
* Dodecagonal numberகள்

 |

 |
| முப்பரிமாண வெளி | 

|  |  |
| --- | --- |
| மையப்படுத்தப்பட்டவை | 
* Centered tetrahedral numbers
* மையப்படுத்தப்பட்ட கனசதுர எண்s
* Centered octahedral numbers
* Centered dodecahedral numbers
* Centered icosahedral numbers

 |
| மையப்படுத்தப்படாதவை | 
* நான்முக எண்கள்
* கன எண்கள்
* எண்முக எண்கள்
* Dodecahedral numbers
* Icosahedral numbers
* Stella octangula numbers

 |
| பிரமிடு எண் | 
* சதுர பிரமிடு எண்கள்
* ஐங்கோண பிரமிடு எண்கள்
* அறுகோண பிரமிடு எண்கள்
* எழுகோண பிரமிடு எண்கள்

 |

 |
| நாற்பரிமான வெளி | 

|  |  |
| --- | --- |
| மையப்படுத்தப்படாதவை | 
* Pentatope numbers
* வர்க்கப்படுத்தப்பட்ட முக்கோண எண்கள்
* Tesseractic numbers

 |

 |
| உயர் பரிமான வெளிகள் | 

|  |  |
| --- | --- |
| மையப்படுத்தப்படாதவை | 
* 5-hypercube numbers
* 6-hypercube numbers
* 7-hypercube numbers
* 8-hypercube numbers

 |

 |
இந்தியாவில் பல்வேறு நிர்வாகவாக மற்றும் வரி தொடர்பான பிரச்சினைகளை தீர்க்கும் தீர்ப்பாயங்கள் உள்ளன. குறிப்பாக மத்திய நிர்வாக தீர்ப்பாயம் (CAT), வருமான வரி மேல்முறையீட்டு தீர்ப்பாயம் (ITAT), சுங்க வரி, மசோதா மற்றும் சேவை வரி மேல்முறையீட்டு தீர்ப்பாயம் (CESTAT), தேசிய பசுமை தீர்ப்பாயம் (NGT), போட்டி மேல் முறையீடு தீர்ப்பாயம்(COMPAT) மற்றும் பாதுகாப்பு மேல் முறையீட்டு தீர்ப்பாயம் (SAT) போன்ற மேலும் பல தீர்ப்பாயங்கள் உள்ளன.

பல மாநிலங்களில், உணவு பாதுகாப்பு மேல்முறையீட்டு தீர்பாயங்கள் உருவாக்கப்பட்டுள்ளன. இது உணவு பாதுகாப்பு குறித்து பிறப்பிக்கப்பட்ட உத்தரவுகளுக்கு எதிராக முறையீடு செய்ய உருவாக்கப்பட்டுள்ளன.

ஆயுதப்படைத் தீர்ப்பாயம் (AFT) இந்தியாவில் உள்ள இராணுவ தீர்பாயமாகும். இது ஆயுதப்படைச் சட்டத்தின் கீழ் 2007 ஆம் ஆண்டு நிறுவப்பட்டது.

மேற்கோள்கள்
-----------

1. ↑  "Government to restructure tribunals, autonomous organisations", *தி எகனாமிக் டைம்ஸ்*, 21 February 2016
2. ↑  *Armed Forces Tribunal Act and Rules – Army Navy Air-Force*, 2014-11-07 அன்று மூலம் பரணிடப்பட்டது, 2017-07-16 அன்று பார்க்கப்பட்டது
3. ↑  *Armed forces tribunal remains 'toothless' as serving officers stay outside its jurisdiction*
4. ↑  *Armed Forces Tribunal*, 2014-11-07 அன்று மூலம் பரணிடப்பட்டது, 2017-07-16 அன்று பார்க்கப்பட்டது
**கணபதி அக்கிரகாரம்** *(Ganapathi Agraharam)* இந்தியாவின் தமிழ்நாடு தஞ்சாவூர் மாவட்டத்தில் உள்ள பாபநாசம் வட்டத்தில் அமைந்துள்ள ஒரு சிற்றூர். காவேரி நதிக்கு நடுவில் ஓடும் இடமாகவும், வேளாண் நிலப்பரப்பின் எழில் மிகுஅழகுடனும் இந்தச் சிற்றூர் திகழ்கிறது. இவ்வூரில் அமைந்த புகழ்பெற்ற மகா கணபதி கோயிலின் பெயரால் கணபதி அக்கிரகாரம் அழைக்கப்படுகிறது.

கணபதி அக்கிரகாரத்தில் உள்ள கோயில்கள்
------------------------------------

இங்கே ஒரு புகழ்பெற்ற மகா கணபதி (விநாயகர்) கோயில் உள்ளது. இக்கோவிலின் மூலவர் சிலை அகத்திய முனிவரால் நிறுவப்பட்டு, கௌதம மகரிஷியால் வணங்கப்பட்டு வந்ததாகும். இக்கோயிலின் தெய்வமான கணேசர் மக்களால் மிகவும் சக்தி வாய்ந்தவராகக் கருதப்படுகிறார். இந்த ஊரில் ஒரு சிவன் கோயில், சிறீ வரதராஜ பெருமாள் கோயில், திரௌபதி அம்மன் கோயில், அய்யனார் கோயில் ஆகியவை உள்ளன.

தெருக்களும் இடங்களும்
---------------------

கணபதி அக்கிரகாரம் ஓர் ஊராட்சி அமைப்பாகும். இவ்வூர் வடக்கு தெரு, மேற்குத் தெரு என இருதெருக்களைக் கொண்டுள்ளன. தெற்கு, வடக்குத் தெருக்கள் இணையும் மூலையில் மகா கணபதி கோயில் அமைந்துள்ளது. இந்த கோயிலுக்கு அருகாமையில் சிறீ வரதராஜ பெருமாள் கோயில், தேர் முட்டு, பரந்த வயல்வெளிகள் ஆகியன அமைந்துள்ளன. தெற்கு, வடக்கு தெரு வீடுகள் இரண்டும் அக்கிரகாரப் பாணியில் கட்டமைக்கப்பட்டிருக்கும்.

திருவிழாக்களும் நிகழ்ச்சிகளும்
------------------------------

இப்பகுதியில் விநாயகர் சதுர்த்தி முக்கிய நிகழ்ச்சியாக கொண்டாடப்படுகிறது. ஒவ்வொரு ஆண்டும் மகா கணபதிக்கு வழிபாடு செய்து அவருடைய தெய்வீக அருளைப் பெறுவதற்கு கொண்டாடப்படும் விநாயகர் சதுர்த்தி ஒரு பெரிய பண்டிகையாக விநாயகர் சதுர்த்திக்கு முன்பிருந்தே தொடங்கப்படுகிறது. இவ்விழாவின்பொழுது, பல இடங்களில் இருந்தும் திரளான மக்கள் பூசையிலும் வழிபாட்டிலும் கலந்து கொள்வதற்கென ஆண்டுதோறும் வருகிறார்கள். திருவிழாவில் ஒவ்வொரு நாளும் 4 வேதமும் வாசிப்பதற்கென வேத குருக்கள் வரவழைக்கப்படுகின்றனர். இக்கோயிலின் கோடைத் திருவிழா, "பங்குனி விழா" அல்லது "பால்குடம் விழா" அல்லது "ஆண்டு விழா" என்று அழைக்கப்பட்டு ராஜகோபூரத்தின் ஆண்டுநிறைவு விழாவாக கொண்டாடப்படுகிறது. 2009 ஆம் ஆண்டு தொடங்கி, "பவித்ரா உட்சணம்" ஒவ்வொரு ஆண்டும் மகா கணபதிக்கு நிகழ்த்தப்பட்டு வருகிறது. 2009 ஆம் ஆண்டு நவம்பர் மாதம் 25 ஆம் தேதி அது நடத்தப்பட்டது. 2010 இல் பவித்ரா உத்சவம் நவம்பர் 8 முதல் 11 வரை நடந்தது. ஜூன் 29, 2012 அன்று இத்தலத்திற்கு மகா குடமுழுக்கு நடத்தப்பட்டது. கிட்டத்தட்ட 20,000 பேர் பங்கேற்று மகா கணபதியின் அருளைப் பெற்றனர்.

மேலும் இந்த கிராமத்தில் உள்ளவர்கள் விநாயகருக்கென தத்தம் வீடுகளில் தனி பூசை எதுவும் செய்வதில்லை, ஏனெனில் அவர்கள் மகா கணபதி ஆலயத்தில் வசித்து வருவதாக உண்மையுடன் நம்புகிறார்கள். விநாயகர் சதுர்த்தியின்பொழுது அக்கிரகாரத்தைச் சார்ந்தவர்கள் மோதகம் என்னும் கொழுக்கட்டையைச் செய்து, விநாயகர் திருக்கோயிலுக்குச் சென்று படைக்கின்றனர். இந்தியா முழுவதும் மற்ற இடங்களில் செய்வது போல் இங்கு களிமண்ணால் விநாயகர் சிலை உருவாக்கி வீட்டில் பூசை நடத்தும் வழக்கம் இவ்வூரில் இல்லை.

மேற்கோள்கள்
-----------
**கிளின்டன்** (*Clinton-grape*) என்பது சிவப்பு வகை கலப்பின திராட்சை ஆகும். இதன் பைலோக்செரா எனும் தீங்குயிர் எதிர்ப்புத் தன்மையின் காரணமாகக் கிழக்கு ஆல்ப்சில் சிறிய அளவில் பயிரிடப்பட வழிவகுத்தது. இருப்பினும் இதன் சாற்றிலிருந்து தயாரிக்கப்படும் மதுவுக்கு அடர் சிவப்பு நிறத்தை அளிக்கிறது.

வரலாறு
------

கிளின்டன் என்பது வட அமெரிக்க இனங்களான *விட்டிசு ரைப்பாரியா* மற்றும் *விட்டிசு லேபருசுகா* இடையே தன்னிச்சையான குறுக்கு கலப்பு மூலம் தோற்றுவிக்கப்பட்ட கலப்பினமாகும். இதனை முதலில் நியூயார்க் மாநிலத்தில் 1835இல் ஹக் வைட் என்பவர் தோற்றுவித்தார். பைலோக்செரா ஐரோப்பாவிற்கு வந்த பிறகு, வடஇத்தாலி, சுவிட்சர்லாந்து மற்றும் ஆஸ்திரியாவில் பயிரிடப்பட்டது.

பரவல் மற்றும் ஒயின்கள்
----------------------

இது பிரேசில், பிரான்ஸ் மற்றும் இத்தாலிய சுவிட்சர்லாந்தில் வளர்க்கப்படுகிறது. ஆஸ்திரியாவில் இது உஹுட்லர் ஒயின்களில் பயன்படுத்தப்படும் கலப்பின திராட்சைகளில் ஒன்றாகும். பிரான்சில் வணிக ரீதியாக விற்பனை செய்வது சட்டவிரோதமானது. இத்தாலியில் இது கிளின்டன் என்று அழைக்கப்படுகிறது. மேலும் சில நேரங்களில் இத்தாலியில் ப்ராகோலா" (ஸ்ட்ராபெரி) என்றும் அழைக்கப்படும் *விட்டிசு எக்சு லாப்ருசுகானா* வகை இசபெல்லாவுடன் தவறாக அடையாளம் காணப்படுகிறது. *உப்ரியாக்கோ அல் ஃப்ராகோலா கிளிண்டோ* என்பது வெனெட்டோ சீசு ஆகும். இது பிராகோலா மற்றும் கிளின்டனின் கட்டாயத்துடன் தேய்க்கப்படுகிறது.

திராட்சை மற்றும் வளர்ப்பு
-------------------------

இது சிறிய, கருப்பு பழங்களுடன் கூடிய தீவிரமான மற்றும் விரைவாக முதிர்ச்சியடையக்கூடிய வகையாகும். இது பைலோக்செரா தீங்கியிரியின் பாதிப்பினைத் தாங்கி வளரக்கூடியது.

வேறுபெயர்கள்
------------

பச்சசு, கிளின்டன் ரோசு, தாவர டெசு கார்ம்சு, தாவர பெளசின், வொர்திங்டன், வார்திங்டன், செபிரின்,  கிளின்டோ, எர்ட்பீரர், ஃப்ராகோலா என்பன இதனுடைய பிற பெயர்களாகும்.

மேற்கோள்கள்
-----------

1. 1 2  Jancis Robinson (2006). *The Oxford Companion to Wine, third edition*. Oxford University Press. பக். 183. 978-0198609902.
2. 1 2  "Wein-Plus Glossar: Clinton".
3. ↑  Walking southern France: Ceze பரணிடப்பட்டது 2011-10-20 at the வந்தவழி இயந்திரம்
4. ↑  Maul, Erika; Töpfer, Reinhard; Eibach, Rudolf (2007). "Vitis International Variety Catalogue". Institute for Grapevine Breeding Geilweilerhof (IRZ), Siebeldingen, Germany. 2007-08-29 அன்று பார்க்கப்பட்டது.

மேலும் படிக்க
-------------

* Jancis Robinson (1992). *Vines, Grapes and Wines: The Wine Drinker's Guide to Grape Varieties*. Mitchell Beazley. பன்னாட்டுத் தரப்புத்தக எண்:978-1-85732-999-5.

வெளி இணைப்புகள்
---------------

* வி.ஐ.வி.சி நூலியல்
**கண்ணம்மா** ஸ்ரீ பாரதி அஸோசியேட் தயாரிப்பில் ‘28 மே 2018’ ஆம் ஆண்டு முதல் திங்கள் முதல் வியாழன் வரை இரவு 8:01 க்கு ராஜ் தொலைக்காட்சியில் ஒளிபரப்பான ஒரு குடும்ப பின்னணியை தழுவிய மெகா தொடர் ஆகும். இந்த தொடரை ஜெனி என்பவர் இயக்க, அர்ச்சனா, சியாம், நிவிஷா, அரவிந்தராஜ், மணி, சாய் மாதவி, புவி ராஜ் போன்ற பலர் நடித்துள்ளார்கள்.இந்த தொடர் சில காரணங்களால் 69 அத்தியாங்களுடன் பாதியில் நிறுத்தப்பட்டுள்ளது.

கதைச்சுருக்கம்
--------------

இந்த தொடரின் கதை கண்ணம்மா தன் குடும்ப சூழல் மற்றும் தன் அப்பாவின் கோபம் இரண்டின் காரணமாகவும் பள்ளிப் படிப்பை பாதியில் நிறுத்திக் கொண்டு ஒரு டெய்லராக ஒரு ஃபேஷன் கார்மென்ட்ஸில் வேலை செய்கிறாள். அரவிந்த் அந்த நிறுவனத்தின் முதலாளி ஆரம்பத்தில் இருந்து அரவிந்துக்கும் கண்ணம்மாவுக்கும் ஒருவர் மீது ஒருவரை பிடிக்கவில்லை. கண்ணம்மாவை தனது அலுவலகத்தில் வேலைக்கு வைத்ததே அவளை பழி வாங்குவதற்குத்தான்.

இந்நிலையில் கண்ணம்மாவே எதிர்பார்க்காத ஒரு தருணத்தில் அவளது முதலாளியின் மானத்தைக் காப்பாற்ற வேண்டி அவரையே திருமணம் செய்ய வேண்டியதாகிறது. கண்ணம்மா அவளது கணவனின் மனதையும், தனக்கு எதிர்பாராமல் அமைந்த இந்த வாழ்வையும் காப்பாற்றிக் கொள்ள போராடுவதே இந்த தொடரின் கதை.

நடிகர்கள்
---------

### முதன்மை கதாபாத்திரம்

* அர்ச்சனா - கண்ணம்மா
* சியாம் - அரவிந்
* நிவிஷா - மீரா

### துணை கதாபாத்திரம்

* ஆர். ஸ்டெஃபி
* ஆர். அரவிந்தராஜ்
* ஜெயா ராஜகோபால்
* மோனிகா
* வசந்தி
* சைத்ரா
* சரண்யா
* அமுதா
* மணி
* சாய் மாதவி
* புவி ராஜ்

முகப்பு பாடல்
-------------

இந்த தொடருக்கான முகப்பு பாடலான ‘கண்ணம்மா கண்ணம்மா’ என்ற பாடலுக்கு இளைய கம்பன் பாடல் வரிகள் எழுதியுள்ளார், விஜய் சரவணா இசை அமைக்க, பாடகி சரண்யா சீனிவாசன் இந்த பாடலை பாடியுள்ளார். 

|  |  |
| --- | --- |
| பாடல் பட்டியல் |  |
| # | பாடல் | பாடகர் | நீளம் |  |
| 1. | "‘கண்ணம்மா கண்ணம்மா’ (முகப்பு பாடல்)"   | சரண்யா சீனிவாசன் | 3:10 |

மேற்கோள்கள்
-----------

1. ↑  "ராஜ் டிவியில் புதிய தொடர் 'கண்ணம்மா'". 4tamilcinema.com. 2018-05-25 அன்று மூலம் பரணிடப்பட்டது. 2018-05-22 அன்று பார்க்கப்பட்டது.
2. ↑  "கண்ணம்மா - ராஜ் டிவியில் புதிய தொடர்". cinema.dinamalar.com. 2018-05-14 அன்று பார்க்கப்பட்டது.

வெளி இணைப்புகள்
---------------

* ராஜ் தொலைக்காட்சி வலையகம் பரணிடப்பட்டது 2017-01-05 at the வந்தவழி இயந்திரம் (ஆங்கிலம்)
* ராஜ் தொலைக்காட்சி யூட்யுப்
**கணபதி** என்பது இந்தியாவின் தமிழ்நாடு மாநிலத்தில் உள்ள கோயம்புத்தூர் நகரின் புறநகர்ப் பகுதி ஆகும். இது நகரின் வடகிழக்கு பகுதியில் அமைந்துள்ளது. கோயம்புத்தூர் மாநகராட்சி எல்லைக்குள் அதிக மக்கள் தொகை கொண்ட பகுதி இது. இந்த இடத்தில் அமைந்துள்ள பிள்ளையார் கோவிலின் காரணமாக நகரத்தில் உள்ள இந்த பகுதிக்கு அதன் பெயர் வந்தது.

அமைவிடம்
--------

கடல் மட்டத்திலிருந்து சுமார் 441 மீட்டர் உயரத்தில் அமைந்துள்ள கணபதி ஊரின் புவியியல் ஆள்கூறுகள் 11°02'09.8"N 76°58'42.1"E (அதாவது, 11.036060°N 76.978360°E) ஆகும்.

அருகிலுள்ள ஊர்கள்
-----------------

கோயம்புத்தூர், காந்திபுரம், சங்கனூர், சரவணம்பட்டி, கவுண்டம்பாளையம், நல்லாம்பாளையம், மணியகாரன்பாளையம், ஆவாரம்பாளையம், துடியலூர், டாடாபாத் ஆகியவை கணபதிக்கு அருகில் அமைந்துள்ளவை.

பூ மார்க்கெட்
-------------

கோயம்புத்தூர் மேட்டுப்பாளையம் சாலையிலுள்ள மொத்த பூ மார்க்கெட்டில் ஏற்படும் கூட்ட நெரிசலினாலும், பூக்கள் விலையைக் கட்டுப்படுத்தவும், கணபதியிலும் மற்றும் சில இடங்களிலும் பூ மார்க்கெட் கிளைகளை ஆரம்பிக்க கோரிக்கை விடப்பட்டுள்ளது.

பொருளாதாரம்
-----------

மாவட்டங்களின் கட்டமைப்பு வசதிகளை மேம்படுத்தவும், கட்டுமானங்களுக்கான திட்ட அனுமதியை விரைவுபடுத்தவும் பெருநகர வளர்ச்சிக் குழுமங்கள் உருவாக்கப்படுகின்றன. அவ்வகையில் கோயமுத்தூர் பெருநகர வளர்ச்சிக் குழுமம் உருவாக்கம் செய்வதற்காக, தமிழ்நாடு அரசால் அறிவிக்கப்பட்ட 118 வருவாய் கிராமங்களில், கோவை வடக்கு தாலுகாவுக்கு உட்பட்ட கணபதி பகுதியும் ஒன்று.

கல்வி
-----

### பள்ளிகள்

அரசு மேல்நிலைப் பள்ளி மற்றும் S. E. S. மெட்ரிகுலேஷன் மேல்நிலைப் பள்ளி ஆகியன இங்குள்ள பிரபலமான பள்ளிகள்.

மருத்துவம்
----------

கோவையில் பிரபலமான K G மருத்துவமனை, 24 மணி நேரமும் செயல்படும் 25 மருத்தவத் துறைகள் கொண்ட K G சிறப்பு மையம் (K G Speciality Center) ஒன்றை கணபதி பகுதியில் ஏற்படுத்தியுள்ளது.

ஆன்மீகம்
--------

### கோயில்கள்

பழமையான புகழ்பெற்ற வேணுகோபால சுவாமி கோயில், கணபதி மற்றும் மரத்தடி மாரியம்மன் கோயில் ஆகியவை கணபதியிலுள்ள முக்கிய கோயில்கள்.

மேற்கோள்கள்
-----------

1. ↑  "Ganapathy Locality". *www.onefivenine.com*. 2022-12-31 அன்று பார்க்கப்பட்டது.
2. ↑  "கோவை பெருநகர வளர்ச்சி குழுமத்தில் 118 கிராமங்கள் அறிவிப்பு வெளியிட்டது தமிழக அரசு - Dinamalar Tamil News" (in ta). நவ 23, 2022. .
3. ↑  Bureau, The Hindu (2022-11-20). "KG Specialty Center opened at Ganapathy in Coimbatore" (in en-IN). *The Hindu*. .
**அன்னெட்டி பெர்கூசன்** *(Annette Ferguson)* ஒரு சுகாட்டிய நோக்கீட்டு வானியலாளர் ஆவார். இவர் பால்வெளி படிமலர்ச்சியில் புலமை வாய்ந்தவர். இவர் எடின்பர்கு வானியல் நிறுவனப் பேராசிரியர் ஆவார்.

இவர் பால்வழி அமைப்புகளின் தோற்றத்தையும் படிமலர்ச்சியையும் அறிய, அண்மையில் உள்ள பால்வெளிகளின் விண்மீன்களையும் உடுக்கணவெளித் தூசுகளையும் ஆய்வதில் கவனத்தைக் குவித்துள்ளார். பெரும்பாலான அவரது அண்மைக்கால ஆய்வுகள் ஆந்திரமேடா எனும் மிக அருகில் அமைந்த சுருளிப் பால்வெளி ஆய்வில் அமைந்துள்ளன. இவர் தன் ஆய்வுக்குக் கவாய், சிலி, கானரித் தீவுகள் ஆகிய இடங்களில் அமைந்த தொலைநோக்கிகளையும் அபுள் விண்வெளித் தொலைநோக்கி யில் உள்ள கருவிகளையும் பயன்படுத்துகிறார்.

இவர் இசுகாட்லாந்தியர் ஆவார்; இவர் டொராண்டோ பலகலைக்கழகத்தில் இயற்பியலிலும் வானியலிலும் இளவல் பட்டத்தையும் பால்டிமோர், மேரிலாந்தில் உள்ள ஜான் ஆப்கின்சு பலகலைக்கழகத்தில் முனைவர் பட்ட்த்தையும் பெற்றார். இவர் முன்பு, கேம்பிரிட்ஜ் வானியல் நிறுவனத்திலும் நெதர்லாந்து, குரோனிங்கனில் உள்ள காப்தேயன் வானியல் நிறுவனத்திலும் முதுமுனைவர் ஆய்வுநலகையைப் பெற்றிருந்ததோடு, செருமனி, கார்ச்சிங்கில் உள்ள மேக்சு பிளாங்கு வானியற்பியல் நிறுவனத்தின் மரீ கியூரி முதுமுனைவர் ஆய்வுறுப்பினராகவும் இருந்துள்ளார்.

தகைமைகளும் விருதுகளும்
----------------------

இவர் 2003 இல் வானியலுக்கான ஆன்னி ஜம்ப் கெனான் விருது பெற்றார். மேலும், 20016 மார்ச்சில் எடின்பர்கு அரசு கழகத்திலும் சுகாட்லாந்து தேசிய அறிவியல், எழுத்து கழகத்திலும் ஆய்வுறுப்பினராகத் தேர்வு செய்யப்பட்டார்.

மேற்கோள்கள்
-----------

1. ↑  Ferguson, Annette. "Personal Web Page". 2007-11-09 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2016-10-08 அன்று மூலம் பரணிடப்பட்டது. 2017-12-20 அன்று பார்க்கப்பட்டது.
**நிர்பை** (சமசுகிருதம்: निर्भय, Nirbhay, "பயமில்லா") ஒரு குறைஒலிச் சீர்வேக ஏவுகணையாகும். இது இந்தியாவின் பாதுகாப்பு ஆராய்ச்சி மற்றும் வளர்ச்சி அமைப்பினால் உருவாக்கப்படும் சீர்வேக ஏவுகணையாகும்.

வரலாறு
------

நிர்பை ஏவுகணையை பாதுகாப்பு ஆராய்ச்சி மற்றும் வளர்ச்சி அமைப்பு மற்றும் விமான மேம்பாட்டு நிறுவனம் இணைந்து உருவாக்குக்கின்றன. இதன் உருவாக்கம் 2007 ஆம் ஆண்டு அதிகாரபூர்வமாக தொடங்கியது. ஆனால் இது 2005 ஆம் ஆண்டு தொடங்கப்பட்டதாக நம்பப்படுகிறது. இவ்வகையில் இது இந்தியாவின் முதல் ஏவுகணையாகும். முதலில் இது தரையில் இருந்து ஏவும் வகையில் வடிவமைக்கப்பட்டது. பின் இதை தரை, கடல் மற்றும் வானில் இருந்து ஏவும் வகையில் திட்டம் மாற்றியமைக்கப்பட்டது. இந்தவகை கண்டரிவது கடினம். அமெரிக்காவின் டொமகாக் ஏவுகணை இவ்வகையை சார்ந்தது. சீர்வேக ஏவுகணைகளின் தயாரிப்பு செலவு குறைவு மற்றும் இதை அதிக அளவு குறைவான நேரத்தில் தயாரிக்கலாம் போன்ற காரணங்களால் இந்தியா இந்தவகை ஏவுகணையை உருவாக்க தொடங்கியது.

அமைப்பு
-------

நிர்பை ஏவுகணை இரு நிலைகளை கொண்டுள்ளது. முதல் நிலையில் திட உக்கியும், இரண்டாம் நிலையில் சுழல்விசை விசிறியும் அமைந்துள்ளது. ஏவுகணையை ஏவும் பொழுது திட உக்கி இதை உந்தி மேலே கொண்டு செல்லும். பின் முதல் நிலை பிரிந்து இரண்டாம் நிலை இயக்கத்துக்கு வரும். அப்பொழுது அதன் இறகு விரிக்கப்பட்டு ஏவுகணை கட்டுபடுத்தப்படும். முதல் நிலை பிரிந்த பின் இரண்டாம் நிலையில் உள்ள சுழல்விசை விசிறி உந்தி செல்ல ஏவுகணைக்கு சக்தி அளிக்கும். இது மர உயர அளவு உயரத்தில் பறந்து சென்று எதிரியின் இழக்கை தாக்கி அழிக்கவல்லது.

உருவாக்கம்
----------

சோதனை
-----

ஒடிசாவின் சந்திப்பூர் ஏவுதளத்தில் இருந்து மார்ச் 12 ஆம் தேதி பிற்பகல் 11.50 மணியளவில் தரையில் இருந்து செலுத்த கூடிய ஏவுகணை ஏவிப்பட்டது. அதன் அடிப்படை இலக்குகளை வெற்றிகரமாக எட்டிய ஏவுகணை 20 நிமிட பயணப்பாதையைத் தாண்டிய நிலையில் அதன் ஏவு பாதையில் இருந்து விலகியது. அதனால் சோதனை முயற்சி தோல்வியில் முடிந்தது. ஏவுகனையில் முதல் நிலை மற்றும் இறக்கை விரிப்பு ஆகிய அடிப்படை நூட்பங்களில் வெற்றிகரமாக செயல்பட்டன.

அடுத்த சோதனை 2013 நவம்பர் மாதம் திட்டமிடப்பட்டுள்ள்து.

மேற்கோள்கள்
-----------

1. 1 2  "India to Test Nirbhay Cruise Missile in 2012". *Rusnavy*. November 2011.. பார்த்த நாள்: 10 March 2012.
2. ↑  "India Develops Sub-sonic Stealth Cruise Missile". 2012-03-10 அன்று மூலம் பரணிடப்பட்டது. 2013-03-12 அன்று பார்க்கப்பட்டது.
3. 1 2  "Nirbhay Cruise Missile". *Indian Defense Projects Sentinel*. Mar 7, 2012. Archived from the original on ஜூன் 5, 2013.. பார்த்த நாள்: March 10, 2012.
4. ↑  "காப்பகப்படுத்தப்பட்ட நகல்". 2013-03-15 அன்று மூலம் பரணிடப்பட்டது. 2013-03-14 அன்று பார்க்கப்பட்டது.
வடிவவியலில் **கிளிப்போர்டின் வட்டத் தேற்றங்கள்** அல்லது **கிளிப்போர்டின் தேற்றங்கள்** (*Clifford's circle theorems*, *Clifford's theorems*) என்பது ஆங்கில வடிவவியலாளர் வில்லியம் கிங்டன் கிளிப்போர்டு என்பவரின் பெயரால் அழைக்கப்படும் தேற்றங்களின் தொடர்வரிசையாகும். இத்தேற்றங்கள் வட்டங்களின் வெட்டுகளைப் பற்றியவை.

தேற்றத்தின் கூற்று
------------------

முதல் தேற்றம்:

இத்தேற்றத்தில், ஒரு பொதுப்புள்ளி *M* வழியாகச் செல்லும் நான்கு வட்டங்கள் (நீலம்) எடுத்துக்கொள்ளப்படுகின்றன; அவை இரண்டிரண்டாக சந்திக்கும் ஆறு புள்ளிகள் இருக்கும்; ஆறு சந்திக்கும் புள்ளிகளில் எந்த மூன்றும் ஒரே கோட்டில் அமையாதவை.
எடுத்துக்கொள்ளப்பட்ட நான்கு வட்டங்களின் கணத்தின் மூம்மூன்று வட்டங்கள் கொண்ட நான்கு உட்கணங்கள் ஒவ்வொன்றுக்கும், மூன்று சந்திக்கும் புள்ளிகளும் அம்மூன்று சந்திக்கும் புள்ளிகள் வழியாகச் செல்லும் ஒரு வட்டமும் இருக்கும்.
இவ்வாறு, நான்கு மூவட்ட உட்கணங்களுக்கான வட்டங்கள் நான்கும் இரண்டாவது வட்டத் தொகுப்பாக (பழுப்பு நிறம்) அமைந்து, எடுத்துக்கொள்ளப்பட்ட முதல் நான்கு வட்டங்களைப் போலவே ஒரு பொதுப்புள்ளி  *P* (பொதுவாக, அது *M* ஆக இருக்க வேண்டியதில்லை) வழியாகச் செல்லும்.
இரண்டாவது தேற்றம்:

இரண்டாவது தேற்றத்தில் *M* என்ற பொதுப்புள்ளி வழியாகச் செல்லும் ஐந்து வட்டங்கள் எடுத்துக்கொள்ளப்படுகின்றன.
எடுத்துக்கொள்ளப்பட்ட ஐந்து வட்டங்களின் கணத்தை நான்கு வட்டங்கள் கொண்ட ஐந்து உட்கணங்களாகப் பிரிக்க, ஒவ்வொரு உட்கணத்தின் நான்கு வட்டங்களும் ஒரு பொதுப்புள்ளி வழியே செல்லும் (முதல் தேற்றத்தின் கூற்றின்படி). ஐந்து உட்கணங்களுக்கும் இவ்வாறு அமையும் ஐந்து புள்ளிகளும் ஒரே வட்டத்தின் மீதமையும்.
மூன்றாவது தேற்றம்:

மூன்றாவது தேற்றத்தில் *M* என்ற பொதுப்புள்ளி வழியாகச் செல்லும் ஆறு வட்டங்கள் எடுத்துக்கொள்ளப்படுகின்றன.
எடுத்துக்கொள்ளப்பட்ட ஆறு வட்டங்களின் கணத்தை ஐந்து வட்டங்கள் கொண்ட ஆறு உட்கணங்களாகப் பிரிக்க, இரண்டாவது தேற்றத்தின்படி அந்த ஆறு உட்கணங்கள் ஒவ்வொன்றும் ஒரு புது வட்டத்தை வரையறுக்கும்; அந்த ஆறு புது வட்டங்களும் ஒரே புள்ளி வழியாகச் செல்லும்.
எடுத்துக்கொள்ளப்படும் வட்டங்களின் என்ணிக்கையை அடுத்தடுத்து ஏழு, எட்டு, .... என அதிகரித்து, இத்தேற்றங்களின் தொடர்வரிசையை முடிவுறாமல் நீட்டித்துக்கொண்டே போகலாம்.

மேற்கோள்கள்
-----------

* W. K. Clifford (1882). Mathematical Papers, pages 51,2 via இணைய ஆவணகம்
* H. S. M. Coxeter (1965). *Introduction to Geometry*, page 262, யோன் வில்லி அன் சன்ஸ்
* Wells, D. (1991). *The Penguin Dictionary of Curious and Interesting Geometry*. New York: Penguin Books. பக். 32, 33. பன்னாட்டுத் தரப்புத்தக எண்:0-14-011813-6. .

மேலதிக வாசிப்புக்கு
-------------------

* H. Martini & M. Spirova (2008) "Clifford’s chain of theorems in strictly convex Minkowski planes", Publicationes Mathematicae Debrecen 72: 371–83, id=2406927

வெளியிணைப்புகள்
---------------

* Weisstein, Eric W. "Clifford's Circle Theorem", *MathWorld*.
**கண்ணாடி படகு** (*Mirror dory*)(*செனொப்சிசு நெபுலோசா*) என்பது சீயிடே குடும்பத்தினைச் சேர்ந்த படகு மீன் சிற்றினம் ஆகும். இது தெற்கு அமைதிப் பெருங்கடலில் 30 முதல் 800 மீட்டர் ஆழத்தில் காணப்படுகிறது. இதன் நீளம் 70 செ. மீ. வரை இருக்கும்.

உடலமைப்பு
---------

கண்ணாடி படகு மீனில் 9 முள்கதிர்களும் 27 மென்மையான கதிர்களும் கொண்ட இரண்டாவது முதுகு துடுப்பு உள்ளது. இடுப்பு துடுப்பு கதிர்களின் முன்னோக்கி மிகவும் நீளமாகக் காணப்படுகிறது. முதுகு மற்றும் குத துடுப்புகளின் அடிப்பகுதியில் உடலின் ஒவ்வொரு பக்கத்திலும் பெரிய தட்டையான முள்ளெலும்புகள் உள்ளன.

செதில்கள் இல்லாத உடல் ஒரு சீரான வெள்ளி நிறத்தில், கண்ணாடி போன்று பிரகாசமாகவும், ஒவ்வொரு பக்கத்தின் நடுவிலும் ஒரு தெளிவற்ற இருண்ட திட்டுடன் காணப்படும்.

மாதிரி சேகரிப்பு
----------------

2003ஆம் ஆண்டின் மேற்கொள்ளப்பட்ட ஒரு மாத கால நார்பேன்சு பயணத்தில், நார்போக் திட்டு கடற்பகுதி மற்றும் சரிவுகளின் பல்லுயிர்த்தன்மையை ஆய்வு செய்ததில், 117 சிற்றினங்கள் ஒவ்வொன்றும் சராசரியாக 1 கிலோ (2.2 lb), எடையில் நான்கு இடங்களிலிருந்து சேகரிக்கப்பட்டன.

மேற்கோள்கள்
-----------

1. ↑  NORFANZ Voyage பரணிடப்பட்டது 2012-04-15 at the வந்தவழி இயந்திரம் Retrieved 2011-10-29.

* Froese, Rainer and Pauly, Daniel, eds. (2006). "*Zenopsis nebulosa*" in FishBase. March 2006 version.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q142084
* AFD: Zenopsis\_nebulosa
* BOLD: 59152
* FishBase: 3255
* GBIF: 2415257
* iNaturalist: 416158
* IRMNG: 10635660
* ITIS: 166285
* என்.சி.பி.ஐ: 94939
* NZOR: f0baac8d-06d5-4928-812f-9c62d2a74eda
* WoRMS: 275302

 |